Հավելված N 92

Ներքին գործերի նախարարության

գլխավոր քարտուղարի

2024 թվականի փետրվարի 27-ի N 977-Ա հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ ՀԱՇՎԱՌՄԱՆ-ՔՆՆԱԿԱՆ ԾԱՌԱՅՈՒԹՅՈՒՆՆԵՐԻ**

**ՄԱՏՈՒՑՄԱՆ, ԹՈՒՅԼՏՎՈՒԹՅՈՒՆՆԵՐԻ ԵՎ ԼԻՑԵՆԶԱՎՈՐՄԱՆ ՎԱՐՉՈՒԹՅԱՆ**

**ԹՈՒՅԼՏՎՈՒԹՅՈՒՆՆԵՐԻ ԵՎ ԼԻՑԵՆԶԱՎՈՐՄԱՆ ԲԱԺՆԻ ՊԵՏ**

|  |
| --- |
| 1. **Ընդհանուր դրույթներ** |
| * 1. **Պաշտոնի անվանումը, ծածկագիրը**   Ներքին գործերի նախարարության (այսուհետ` Նախարարություն) հաշվառման-քննական ծառայությունների մատուցման, թույլտվությունների և լիցենզավորման վարչության (այսուհետ` Վարչություն) թույլտվությունների և լիցենզավորման բաժնի (այսուհետ՝ Բաժին) պետ (ծածկագիր՝ 27-33.6-Ղ4-14):   * 1. **Ենթակա և հաշվետու է**   Բաժնի պետն անմիջական ենթակա և հաշվետու է Վարչության պետին**:**  **1․3․ Ենթակա և հաշվետու պաշտոններ**  Բաժնի պետին անմիջական ենթակա և հաշվետու են Բաժնի աշխատողները:  **1.4. Փոխարինող պաշտոնի կամ պաշտոնների անվանումները**  Բաժնի պետի բացակայության դեպքում նրան փոխարինում է Բաժնի գլխավոր մասնագետներից մեկը:  **1.5. Աշխատավայրը**  Հայաստանի Հանրապետություն, ք․ Երևան, Կենտրոն վարչական շրջան, Իսակովի պողոտա 9։ |
| 1. **Պաշտոնի բնութագիրը**   **2.1. Աշխատանքի բնույթը, իրավունքները, պարտականությունները**   1. ապահովում է քաղաքացիական և ծառայողական զենքի առևտրի լիցենզիայի տրամադրման աշխատանքները. 2. ապահովում է քաղաքացիական և ծառայողական զենքի հարդարման լիցենզիայի տրամադրման աշխատանքները. 3. ապահովում է հրաձգարան գործարկելու լիցենզիայի տրամադրման աշխատանքները. 4. ապահովում է մասնավոր պահնորդական գործունեություն իրականացնելու լիցենզիայի տրամադրման աշխատանքները. 5. ապահովում է լիցենզավորման ենթակա գործունեության տեսակների համար լիցենզիայի պայմանների և պահանջների մշակման, լիցենզավորման ենթակա գործունեություն իրականացնող անձանց և կազմակերպությունների լիցենզավորման, լիցենզիայի պահանջների կատարման կապակցությամբ վարչարարության իրականացման աշխատանքները. 6. ապահովում է լիցենզավորված սուբյեկտների մասին տեղեկությունների հաշվառման և վերլուծության աշխատանքները. 7. ապահովում է պայթուցիկ նյութերի և պայթեցման սարքավորումների արտադրության, ներմուծման (բացառությամբ ռազմական նշանակության արտադրանք հանդիսացող նյութերի և պայթեցման սարքավորումների), պայթուցիկ նյութերի, պայթեցման սարքավորումների առևտրի, պահեստավորման, տեղափոխման կամ կիրառման (շահագործման) լիցենզիաների տրամադրման, տրված լիցենզիաների գործողության ժամկետների երկարաձգման, վերաձևակերպման կամ լիցենզիայի կասեցման և դադարեցման հետ կապված գործողությունների իրականացման աշխատանքները. 8. ապահովում է պետական և համայնքային նշանակության կամ պետական և համայնքային մասնակցությամբ միջոցառումների համար հրագործական արտադրատեսակների ներմուծման և կիրառման թույլտվության տրամադրման աշխատանքները. 9. ապահովում է հրագործական արտադրատեսակների արտադրության, ներմուծման (բացառությամբ ռազմական նշանակության արտադրանք հանդիսացող արտադրատեսակների), հրագործական արտադրատեսակների կիրառման (շահագործման), առևտրի (իրացման), պահեստավորման և տեղափոխման (բացառությամբ կենցաղային նշանակության հրագործական արտադրատեսակների, որոնց մասով լիցենզավորման պահանջը վերաբերում է միայն կենցաղային նշանակության I և II դասերի արտադրատեսակների պահեստավորմանը և տեղափոխմանը) լիցենզիաների տրամադրման, տրված լիցենզիաների գործողության ժամկետների երկարաձգման, վերաձևակերպման կամ լիցենզիայի կասեցման և դադարեցման հետ կապված գործողությունների իրականացման աշխատանքները․ 10. ապահովում է լիցենզավորման պարտադիր պահանջների ու պայմանների փոփոխման և արդիականացման վերաբերյալ առաջարկությունների ներկայացման աշխատանքները․ 11. ապահովում է Նախարարությանը վերապահված լիցենզավորման գործընթացի փաստաթղթաշրջանառության իրականացման, այդ թվում՝ լիցենզավորման համար ներկայացված հայտերի ու բոլոր անհրաժեշտ փաստաթղթերի ընդունման, հաշվառման ու մուտքագրման իրականացման աշխատանքները․ 12. ապահովում է տրամադրված լիցենզիաների և թուլյտվությունների պետական հաշվառումների իրականացման, օրենքով սահմանված դեպքերում պետական մարմիններին տեղեկատվության փոխանցման աշխատանքները․ 13. ապահովում է լիցենզավորում պահանջող այլ գործունեության տեսակների դեպքում լիցենզիայի համար անհրաժեշտ պայմանների և պահանջների կապացկությամբ առաջարկությունների ներկայացման աշխատանքները:   **Իրավունքները՝**   * պահանջել և ստանալ անհրաժեշտ փաստաթղթեր լիցենզիաներ և թուլյտվություններ տրամադրելու նպատակով․ * պահանջել և ստանալ լիցենզավորված սուբյեկտների հաշվառման և վերլուծության նպատակով համապատասխան տեղեկատվություն, անհրաժեշտ փաստաթղթեր և նյութեր․ * պահանջել և ստանալ լիցենզավորման համար անհրաժեշտ փաստաթղթեր հաշվառման ու մուտքագրման համար․ * պահանջել և ստանալ անհրաժեշտ փաստաթղթեր, տեղեկատվություն հրագործական արտադրատեսակների ներմուծման և կիրառման թույլտվության հետ կապված գործողությունները իրականացնելու նպատակով․ * ներկայացնել առաջարկություններ Վարչության պետին թույլտվությունների և լիցենզավորման ծառայությունների մատուցման գործունեության արդյունավետության բարձրացման և տեխնիկական հագեցվածության կատարելագործման նպատակով․ * ներգրավվել լիցենզավորման պարտադիր պահանջների ու պայմանների փոփոխման և արդիականացման վերաբերյալ առաջարկությունների փաթեթի մշակման և ներկայացման աշխատանքներին․ * համագործակցել Նախարարության կառուցվածքային ստորաբաժանումների, Նախարարության ենթակա մարմինների, պետական այլ մարմինների և ծառայությունների, ինչպես նաև օտարերկրյա համանման գործառույթներ իրականացնող մարմինների հետ․ * նախաձեռնել և վարել բանակցություններ, մասնագիտական և աշխատանքային քննարկումներ օտարերկրյա պետությունների նմանատիպ գործառույթ իրականացնող մարմինների ներկայացուցիչների հետ․ * Բաժնի գործառույթներից բխող աշխատանքների իրականացման համար Նախարարության այլ կառուցվածքային ստորաբաժանումներից, Նախարարության ենթակա մարմիններից, այլ պետական մարմիններից և ծառայություններից ստանալ անհրաժեշտ փաստաթղթեր, տեղեկատվություն և նյութեր։   **Պարտականությունները՝**   * հսկել Բաժնի գործառույթներին առնչվող հրամանների, որոշման նախագծերի, տեղեկանքների, գրությունների և այլ փաստաթղթերի՝ նախապատրաստման ու ստորագրման ներկայացման աշխատանքները․ * ուսումնասիրել լիցենզավորման համար ներկայացված հայտերն ու բոլոր տեսակի անհրաժեշտ փաստաթղթերը․ * ստուգել և ուսումնասիրել լիցենզիա տալու հայտի սահմանված կարգով ներկայացված փաստաթղթերում նշված տվյալների՝ լիցենզավորման պայմաններին ու պահանջներին համապատասխանությունը. * ստուգել անձանց և կազմակերպությունների կողմից քաղաքացիական և ծառայողական զենքի առևտրի, հարդարման, հրաձգարան գործարկելու և մասնավոր պահնորդական գործունեություն իրականացնելու համար լիցենզիաների տրամադրման աշխատանքները․ * հետևել համապատասխան լիցենզիա ստանալու նպատակով ներկայացված դիմումներին սահմանված ժամկետներում պատասխանելու գործընթացին. * հսկել զենքի առևտրի լիցենզիայի տրամադրման համար դիմումատուի կողմից ներկայացված տեղեկությունները սահմանված պահանջներին համապատասխանության ստուգման աշխատանքները․ * հետևել հայտատուին խորհդատվության և տեղեկատվության տրամադրման գործընթացներին՝ համապատասխան լիցենզիա ստանալու նպատակով․ * հսկել լիցենզավորման ենթակա գործունեության տեսակների համար լիցենզիայի պայմանների և պահանջների մշակման, լիցենզավորման ենթակա գործունեություն իրականացնող անձանց և կազմակերպությունների լիցենզավորման, լիցենզիայի պահանջների կատարման կապակցությամբ վարչարարության իրականացման աշխատանքները. * ստուգել օրենքով սահմանված կարգով տրամադրված լիցենզիաների և թուլյտվությունների պետական հաշվառումների կազմված ամփոփ տեղեկատվությունը պետական մարմիններին փոխանցելու նպատակով. * ուսումնասիրել պայթուցիկ նյութերի և պայթեցման սարքավորումների արտադրության, ներմուծման պայթուցիկ նյութերի, պայթեցման սարքավորումների առևտրի, պահեստավորման, տեղափոխման կամ կիրառման լիցենզիաների տրամադրման, ժամկետների երկարաձգման, վերաձևակերպման դադարեցման համար հանձնված փաստաթղթերը. * ստուգել լիցենզիա տալու, դրա գործողության ժամկետը երկարաձգելու, լիցենզիան վերաձևակերպելու կամ լիցենզիայի գործողությունը կասեցնելու, դադարեցման աշխատանքները (եզրակացություն, տեղեկանք, հրամանի նախագիծ). * հսկել պետական և համայնքային նշանակության կամ պետական և համայնքային մասնակցությամբ միջոցառումների համար հրագործական արտադրատեսակների ներմուծման և կիրառման թույլտվության տրամադրման աշխատանքները. * հսկել լիցենզավորման գործընթացի փաստաթղթաշրջանառության իրականացման աշխատանքները, այդ թվում` լիցենզավորման համար ներկայացված հայտերի ու դրանց կից փաստաթղթերի ընդունումը, մուտքագրումը և հաշվառումը. * հսկել լիցենզավորման ենթակա գործունեության տեսակների համար լիցենզիայի պայմաններն ու մշակման աշխատանքները և ուսումնասիրությունների արդյունքում կազմված համապատասխան փաստաթղթերը․ * վերլուծել Բաժնի գործառույթներին վերաբերող իրավական ակտերում համապատասխան փոփոխություններ և լրացումներ կատարելու նպատակով մշակված առաջարկությունները և ներկայացնել ամփոփ տեղեկատվություն Վարչության պետին. * ներկայացնել առաջարկություններ Վարչության պետին զենքի առևտրի, զենքի հարդարման, հրաձգարան գործարկելու, մասնավոր պահնորդական գործունեության լիցենզիա տալու գործընթացների բարելավման, ինչպես նաև հրագործական արտադրատեսակների ներմուծման և կիրառման թույլտվության տրամադրման վերաբերյալ. * վերլուծել թույլտվությունների և լիցենզավորման ոլորտի քաղաքականության, ռազմավարության, միասնական սկզբունքների և ստանդարտների միջազգային փորձը։ |
| 1. **Պաշտոնին ներկայացվող պահանջները**    1. **Կրթություն, որակավորման աստիճանը**   Բարձրագույն կրթություն**։**   * 1. **Մասնագիտական գիտելիքները**   Ունի գործառույթների իրականացման համար անհրաժեշտ գիտելիքներ   * 1. **Աշխատանքային ստաժ, աշխատանքի բնագավառում փորձը**   Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ իրավունքի կամ լիցենզավորման ենթակա գործունեության բնագավառում՝ չորս տարվա աշխատանքայի ստաժ:   * 1. **Անհրաժեշտ կոմպետենցիաներ**   **Ընդհանրական կոմպետենցիաներ՝**   * Աշխատակազմի կառավարում * Քաղաքականության վերլուծություն, մոնիթորինգ * Որոշումների կայացում * Ծրագրերի կառավարում * Խնդրի լուծում * Բարեվարքություն:   **Ընտրանքային կոմպետենցիաներ**   * Բանակցությունների վարում * Փոփոխությունների կառավարում * Ժամանակի կառավարում * Բողոքների բավարարում * ժողովների և խորհրդակցությունների կազմակերպում և վարում * Փաստաթղթերի նախապատրաստում: |
| 1. **Կազմակերպական շրջանակը**    1. **Աշխատանքի կազմակերպման և ղեկավարման պատասխանատվությունը**   Պատասխանատու է համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման համար:   * 1. **Որոշումներ կայացնելու լիազորությունները**   Կայացնում է որոշումներ համապատասխան մարմնի կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **4.4.** **Շփումները և ներկայացուցչությունը**  Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային միավորի գործառույթներից բխող խնդիրները և դրանց տալիս լուծումներ։ |